**Nota informativă**

**la Ordinul Ministrului Sănătății, Muncii și Protecției Sociale cu privire**

**la organizarea examenelor medicale obligatorii a angajaților**

**din economia națională**

|  |
| --- |
| **1. Denumirea autorului și după caz, a participanților la elaborarea proiectului**  Ordinul Ministerului Sănătății, Muncii și Protecției Sociale cu privire la organizarea examenelor medicale obligatorii a angajațilordin economia națională a fost elaborat de grupul de lucru din cadrul Agenției Naționale pentru Sănătate Publică. |
| **2. Condițiile ce au impus elaborarea proiectului actului normativ și finalitățile urmărite**  a) ajustarea cadrului normativ în urma reorganizării Serviciului de supraveghere de stat în sănătate publică în Agenția Națională pentru Sănătate Publică, conform HG 1090 din 18.12.2017; b) punerea în aplicare a modificărilor la art. 49 din Legea nr.10 din 03.02.2009 **privind supravegherea de stat a sănătăţii publice** *(Monitorul Oficial al Republicii Moldova, 2009, nr. 67, art. 183);* c) actualizarea listei profesiilor pentru executarea cărora se efectuează examene medicale obligatorii. |
| **3. Principalele prevederi ale proiectului și evidențierea elementelor noi**  1) Ordinul Ministrului Sănătății, Muncii și Protecției Sociale cu privire la organizarea examenelor medicale obligatorii a angajațilordin economia națională este elaborat în scopul prevenirii apariției și răspândirii bolilor transmisibile și parazitare, angajații care activează în întreprinderile cu profil alimentar, prestări servicii comunale, instituţiile medico-sanitare, pentru copii şi tineret indiferent de forma organizatorico- juridică de proprietate în conformitate cu prevederile art. 49 din Legea 10/2009 privind supravegherea de stat a sănătății publice;  2) Ordinul nominalizat prevede aprobarea Regulamentului privind organizarea examenelor medicale obligatorii a angajațilordin economia națională (conform anexei nr.1) listei actualizate a profesiilor ce necesită efectuarea examenelor medicale obligatorii și periodicitatea efectuării acesteia (conform anexei nr.2) și a Fişei medicale individuale (conform anexei nr.4). |
| **4. Fundamentarea economico – financiară** Costul pentru serviciile examenelor medicale obligatorii se calculează conform Catalogului tarifelor unice, aprobate prin Hotărîrea Guvernului nr. 1020 din 29 decembrie 2011 cu **privire la tarifele pentru serviciile medico-sanitare** (Monitorul Oficial, 2011 nr. 7-12 art. 25). |
| **5. Modul de încorporare a actului în cadrul normativ în vigoare**  Ordinul Ministrului Sănătății, Muncii și Protecției Sociale cu privire la organizarea examenelor medicale obligatorii a angajațilordin economia națională se încadrează în cadrul normativ existent. |
| **6. Avizarea și consultarea publică a proiectului**  Ordinul Ministrului Sănătății, Muncii și Protecției Sociale cu privire la organizarea examenelor medicale obligatorii a angajațilordin economia națională nu necesită consultare publică, deoarece identificarea grupurilor profesionale pentru instruire igienică și programele de instruire este de competența specialiștilor din sănătate publică |
| **7. Constatările expertizei anticorupție**  Documentul nu necesită expertiza anticorupție |
| **8. Constatările expertizei juridice**  Ordinul este supus expertizei juridice, conform art. 37 din Legea 100/2017, fiind solicitată efectuarea expertizei de către Ministerul Justiției. |
| **9. Constatările expertizei financiare**  Ordinul Ministrului Sănătății, Muncii și Protecției Sociale cu privire la organizarea examenelor medicale obligatorii a angajațilordin economia națională nu necesită expertiza financiară |
| **10.Alte expertize**  Ordinul Ministrului Sănătății, Muncii și Protecției Sociale cu privire la organizarea examenelor medicale obligatorii a angajațilordin economia națională nu cade sub incidența altor expertize necesare a fi efectuate în condițiile Legii nr.100/2017. |

**Secretar de stat Tatiana ZATÎC**